《洞仙歌 寄静台主人》
清代·俞绣孙

无端一别，隔云山千里。锦字缄愁倩谁寄。算浮生、总是会少离愁，盼负却、灯下花前月底。

记曾留后约，何事蹉跎，冷落银屏旧时意。寄语远游人、知否闺中，空望断、归舟天际。

更莫问、相思几愁深，也不说、相思这般滋味。

作者简介：俞绣孙，字彩裳，德清人。樾女，仁和赣州知府许祐身室。有《慧福楼幸草》。